ΕΙΡΗΝΗ- ΠΟΛΕΜΟΣ

***ΠΡΟΣΦΟΡΑ ΤΗΣ ΕΙΡΗΝΗΣ***

1. Ο άνθρωπος κινούμενος μέσα σε ένα ειρηνικό κλίμα αξιοποιεί τις έμφυτες κλίσεις του, προκόβει επαγγελματικά και γεύεται τη χαρά της κοινωνικής καταξίωσης.

2. Αποκτά ψυχική γαλήνη και είναι σε θέση να προγραμματίσει τη ζωή του και να κάνει σχέδια μέσα σε ένα περιβάλλον προβλέψιμων εξελίξεων.

3. Μπορεί να πορευτεί μέσα στην κοινωνία με βάση θεμελιώδεις αξίες, όπως ο σεβασμός, η αλληλεγγύη ,ο διάλογος και να διαμορφώσει μια πνευματικά, ψυχικά και ηθικά συγκροτημένη προσωπικότητα.

4.Ανθούν τα γράμματα και οι τέχνες, προάγεται ο πολιτισμός πνευματικός και υλικός,

αναπτύσσεται η γεωργία, το εμπόριο, ο τουρισμός…

5.Διευκολύνεται η επικοινωνία λαών και πολιτισμών ,καθώς επίσης και η συνεργασία των κρατών για την επίλυση διεθνών προβλημάτων( καταστροφή φυσικού περιβάλλοντος, διεθνής τρομοκρατία…)

***ΠΑΡΑΓΟΝΤΕΣ ΠΟΥ ΚΑΘΙΣΤΟΥΝ ΤΗΝ ΕΙΡΗΝΗ ΕΠΙΣΦΑΛΗ***

1. Ο παραμερισμός της λογικής.

2. Ο ηθικός ξεπεσμός καθιστά τον άνθρωπο ικανό για οποιαδήποτε αποτρόπαια πράξη.

3.Ο ανταγωνισμός των κρατών σε περιόδους ενεργειακής και ευρύτερα οικονομικής κρίσης ενδέχεται να πάρει τη μορφή εδαφικών διεκδικήσεων με στόχο την εξυπηρέτηση οικονομικών συμφερόντων(εκμετάλλευση πλουτοπαραγωγικών πηγών ,νέες αγορές προώθησης προϊόντων..)

4.Οι πολεμικές βιομηχανίες συντηρούν την <<ισορροπία του τρόμου>>

5.Αιμοδιψείς πολιτικοί ηγέτες θέλουν να ικανοποιήσουν τις προσωπικές τους φιλοδοξίες και δε διστάζουν να εμπλακούν σε πόλεμο.

6. Οι πρωτοφανείς ανακατατάξεις στην παγκόσμια πολιτική σκηνή(κατάρρευση καθεστώτων, διάλυση κρατών)προκαλούν σύγχυση και συχνά καταλήγουν σε πολεμικές συγκρούσεις.